
Capitolul 1 
UCRAINA: DE LA REESCALADAREA TENSIUNILOR CU FEDERAȚIA RUSĂ 
LA UN NOU ACORD DE ÎNCETARE A FOCULUI 
Cristina BOGZEANU 


Pe parcursul lunilor august-septembrie, evoluţia crizei ucrainene a cunoscut o fluctuație 
(august), la încheierea unui nou acord de încetare a focului (septembrie). 

În luna august, evoluţia crizei ucrainene a avut un parcurs îngrijorător, exprimându-se chiar 
şi posibilitatea unei invazii ruseşti. Relaţiile au început un nou ciclu de tensionare la 8 august, 
când Ucraina a raportat intensificarea activităţilor militare ruseşti la granița cu Peninsula 
Crimeea (o coloană de vehicule blindate a fost filmată în timp ce se deplasa spre nordul regiunii 
Crimeea). Ministerul ucrainean al Afacerilor pentru Crimeea anunţa, de asemenea, că autorităţile 
ruse din Crimeea organizează exerciţii militare pe graniţa de nord şi că trecerea la graniţă este 
blocată, pentru a nu pune populaţia în pericol!. La 10 august, Rusia susţinea că doi militari ruşi 
au fost ucişi şi 10 răniţi în timpul unor ciocniri cu forţe ucrainene la 7 august şi că membrii 
acestora din urmă au fost arestaţi. Mai mult, Putin a acuzat Ucraina că foloseşte metode teroriste 
pentru declanşarea unui conflict în Peninsula Crimeea, susținând că a prevenit două încercări ale 
Ucrainei de a infiltra sabotori în Crimeea. Acestea au constat în confruntări care au dus la 
moartea a doi militari ruşi?. 

În aceeaşi zi, Ucraina a negat că un astfel de incident a avut loc, susținând că Moscova 
caută pretexte pentru intensificarea conflictului militar. Autorităţile de la Kiev au atras atenţia 
asupra unei încercări a Federaţiei Ruse de a escalada tensiunile în estul Ucrainei, pentru a putea 
invoca încălcarea Acordului Minsk II’. În acelaşi timp, serviciile de informaţii ruseşti acuzau 
Ucraina că a organizat mai multe incursiuni, efectuate de sabotori-terorişti, care s-au soldat cu 
confruntări armate şi pierderi de vieţi omeneşti. 

Preşedintele ucrainean, P. Poroşenko şi-a exprimat îngrijorarea că o invazie rusească la 


scară mare nu este exclusă. De asemenea, încălcarea prevederilor Acordului Minsk II a devenit 


! Statement of the Ministry of Foreign Affairs of Ukraine on yet another Kremlin-manufactured provocation, 10 
August 2016, URL: http://mfa.gov.ua/en/press-center/news/49788-statement-of-the-ministry-of-foreign-affairs-of- 
ukraine-on-yet-another-kremlin-manufactured-provocation, accesat la 6 octombrie 2016. 

> Dmitry Medvedev responds to a reporter's question about the terror plot in Crimea, 12 August 2016, URL: 
http://government.ru/en/news/24 150, accesat la 6 octombrie 2016. 

3 Comment of President: Russia's accusing Ukraine of terrorism in occupied Crimea is absurd and cynical, 10 
August 2016, URL: http://vww.mil.gov.ua/en/news/2016/08/10/comment-of-president-russias-accusing-ukraine-of- 
terrorism-in-occupied-crimea-is-absurd-and-cynical. 


evidentă prin creşterea numărului de tiruri ale rebelilor pro-ruşi împotriva poziţiilor ucrainene în 
estul ţării*. În consecinţă, a fost decisă ridicarea nivelului de alertă al tuturor unităţilor militare 
din graniţei administrative cu Crimeea şi regiunile separatiste. Concomitent, conform unei 
declaraţii a Ministerului Apărării al Rusiei, Forţele Navale ruseşti se pregăteau pentru exerciţii 
militare în Marea Neagră, pentru a se antrena pentru respingerea de atacuri subacvatice din 
partea sabotorilor. 

De asemenea, Ucraina atrăgea atenţia asupra faptului că Federaţia Rusă că întreprinde un 
proces de militarizare intensă a Peninsulei Crimeea, aflându-se în curs de a transforma Peninsula 
Crimeea în bază militară, conform purtătorului de cuvânt al Armatei Ucrainene. Pericolul major 
pentru Ucraina consta în „instalarea celor mai noi dispozitive capabile să transporte arme 
nucleare”, dar şi creşterea numărului de submarine, fregate, corvete cu rachete, care pot utiliza 
cel mai recent tip de rachetă de croazieră cu rază lungă de acţiune, în numărul considerabil de 
avioane de luptă comasate pe teritoriul Crimeii, precum şi în faptul că Rusia a început instalarea 
de sisteme avansate de apărare anti-aeriană şi anti-rachetă S-400%. Aceasta după ce, cu doar o 
săptămână în urmă, V. Putin a ameninţat că va lua contramăsuri la presupusele tentative de 
incursiune ale unor sabotori ucraineni în Peninsula Crimeea. 

În acest context, marcat de tensiuni crescânde, V. Putin a ordonat un set de exerciţii 
militare, inclusiv la graniţa cu Ucraina. Conform declaraţiilor ministrului apărării al rus, 
exerciţiile de pregătire de luptă erau menite să „apere interesele Federaţiei Ruse în contextul 
creşterii amenințărilor la adresa securității sale”. Exerciţiile au fost planificate a se derula până la 
sfârşitul lunii şi cu două săptămâni înainte de summitul G-20 (4-5 septembrie, China), când şefii 
de stat ai Rusiei, Franţei şi Germaniei urmau să se întâlnească şi să discute pe tema conflictului 
din Ucraina. 

Escaladarea tensiunilor dintre Rusia şi Ucraina a determinat îngrijorări la nivelul NATO, 
unde armistițiul este considerat a fi fost încălcat şi care îndeamnă părţile să revină la masa 
negocierilor. 

În viziunea Alianţei, Ucraina a respins vehement acuzaţiile Federaţiei Ruse şi a transmis cu 
claritate faptul că este interesată să restabilească integritatea teritorială, exclusiv prin mijloace 


politice şi diplomatice, în timp ce Moscova nu a furnizat nicio dovadă clară în sprijinul 


+ In the event of escalation, a new wave of mobilization to be declared and marital law to be imposed — the 
President, 18 August 2016, URL: http://www.mil.gov.ua/en/news/2016/08/18/in-the-event-of-escalation-a-new- 
wave-of-mobilization-to-be-declared-and-marital-law-to-be-imposed-%E29%809%93-the-president, accesat la 11 
octombrie 2016. 

5 President instructed to enhance combat readiness of military, border guards, officials of Security Service and 
National Guard, 11 August 2016, URL: http://www.mil.gov.ua/en/news/2016/08/1 1/president-instructed-to- 
enhance-combat-readiness-of-military-border-guards-officials-of-security-service-and-national-guard, accesat la 10 
octombrie 2016. 

ĉ Russian military in Crimea get advanced S-400 missile defense system, same as deployed in Syria, 12 August 
2016, URL: https://www.rt.com/news/355732-russian-missile-defense-crimea, accesat la 9 octombrie 2016. 

acuzațiilor la adresa Ucrainei”. Similar, liderii UE şi-au exprimat sprijinul pentru suveranitatea 
Ucrainei, considerând nefondate acuzaţiile de terorism aduse de Rusia acesteia. 

La 1 septembrie, este încheiat un nou acord de încetare a focului în estul Ucrainei, cu 
ocazia începutului de an şcolar. La 13 septembrie, este încheiat un nou acord de încetare a 
focului, de această dată, la iniţiativa rebelilor pro-ruşi. Liderul Republicii Auto-proclamate 
Doneţk a anunţat că rebelii sunt angajaţi în acordul de la Minsk, pe care îl consideră unica soluţia 
posibilă. Declaraţia a venit imediat după ce preşedintele ucrainean, Petro Poroşenko, a ţinut 
discursul anual în faţa Radei de stat, în care a menţionat că orice „acord politic va fi precedat de 
progresul vizibil şi cert în problemele de securitate: încetarea focului, retragerea trupelor şi 
echipamentelor militare ale Rusiei din teritoriile ocupate, dezarmarea militanţilor şi, finalmente, 
restabilirea controlului asupra graniţelor”, dar că „nici amendarea constituţiei, nici a legii asupra 
alegerilor din Donbass şi nici alte măsuri strategice” nu vor avea loc fără participarea 
reprezentanţilor poporuluis. 

La 21 septembrie, reprezentanţi ai Ucrainei, Rusiei şi OSCE au agreat asupra condiţiilor 
unui acord, conform căruia unităţile militare ucrainene şi separatiste îşi vor retrage unităţile 
militare dincolo de punctele specificate, de-a lungul liniei de contact din estul Ucrainei. Acordul 
propunea, de asemenea, şi un termen-limită de 13 zile pentru retragerea forţelor şi armamentului, 
sub monitorizarea OSCE. Astfel, cel puţin temporar, rata violenţei din Donbass a înregistrat o 
scădere. 

Notabil în acest sens este faptul că astfel de acorduri au mai fost încheiate de-a lungul 
crizei ucrainene, dar Rusia nu şi-a retras niciodată complet trupele sau echipamentele militare şi 
nu a restabilit niciodată controlul asupra graniţei dintre Rusia şi entitățile separatiste ucrainene, 
în conformitate cu prevederile acordului. În plus, la 9 septembrie, cu puţin timp înainte de 
încheierea noilor acorduri de încetare a focului, Ministerul Afacerilor Externe din Ucraina îşi 
exprima îngrijorarea cu privire la derularea, de către Federaţia Rusă, a exerciţiului militar anual 
Caucaz 2016, care se derulează „în teritoriile ocupate şi în apropierea graniţelor Ucrainei”, 
considerată de către Kiev „o ameninţare militară imediată şi crescândă la adresa statului 


ucrainean”. 


7 Russia drums up tension with Ukraine over Crimea. Ukraine puts troops on high alert as Moscow threatens with 
“additional measures” after alleged armed attack on Crimea, 11 August 2016, URL: 
http://www.aljazeera.com/news/2016/08/russia-drums-tension-ukraine-crimea-160811152734984.html, accesat la 6 
octombrie 2016. 

3 Annual address of President to Verkhovna Rada “On Internal and External Situation of Ukraine in 2016”, 6 
September 2016, URL: http://www.president.gov.ua/en/news/shorichne-poslannya-prezidenta-do-verhovnoyi-radi- 
pro-vnutri-38077, accesat la 12 octombrie 2016. 

? Comment of the MFA of Ukraine on Russia’s large-scale military exercises “Caucasus 2016”, 7 September 2016, 
URL: http://mfa.gov.ua/en/press-center/news/50599-komentar-mzs-ukrajini-provedennya-rosijsykoju-federacijeju- 
masshtabnih-vijsykovih-navchany-kavkaz-2016, accesat la 6 octombrie 2016. 


Mai mult, Rusia şi Ucraina îşi menţin poziţiile diferite faţă de viitorul statut al entităţilor 
separatiste. Pe de o parte, Moscova şi separatiştii condiționează sfârşitul luptelor prin garantarea 
unei autonomii mai mari pentru Donbass, în timp ce Ucraina îşi condiționează concesiile politice 
de implementarea prevederilor referitoare la securitate din Acordul de la Minsk. De asemenea, 
Kiev a anunţat că nu va recunoaşte rezultatele niciunui scrutin organizat în entităţile separatiste, 
atât timp cât acestea nu vor fi monitorizate de observatori ucraineni şi din OSCE, în timp ce 
liderii separatişti au declarat că aceste alegeri vor fi organizate la începutul lunii octombrie, cu 
sau fără acordul autorităţilor de la Kiev. 

Contextul general în care este încheiat acest acord este semnificativ pentru evoluţiei crizei 
ucrainene. Astfel, la 15 septembrie 2016, UE a prelungit până la 15 martie 2017 înghețarea 
activelor şi restricțiilor de călătorie pentru indivizi şi companii, considerate a fi responsabile 
pentru acţiuni care subminează sau amenință integritatea teritorială, suveranitatea şi 
independenţa Ucrainei!0. La 21 septembrie, vice-cancelarul german şi ministrul economiei 
german au efectuat o vizită în Rusia pentru a discuta relaţiile economice bilaterale, inclusiv 
sancţiunile economice impuse Moscovei. Întâlnirea comportă o relevanță majoră, având în 
vedere că, statele europene încă dezbat dacă sancţiunile ar trebui sau nu extinse. Termenul limită 
pentru sancțiunile economice expiră în ianuarie 2017, iar UE urmează să decidă asupra 
menţinerii sau ridicării acestora la finele lunii octombrie 2016. 

De asemenea, în aceeaşi perioadă, Rusia a jucat un rol cheie şi în încheierea unui acord de 
încetare a focului în Siria (12 septembrie). Acordul a eşuat în urma unei campanii lansate de 
forțele armate siriene, sprijinite de Rusia, ceea ce a dus la o degradare accentuată a relaţiilor 
dintre Moscova şi actorii occidentali, părțile acuzându-se reciproc de încălcarea acordului. 

În acelaşi timp, în Ucraina, Moscova se dovedeşte a fi mai implicată în procesul de 
implementare a acordului de încetare a focului, ceea ce ar putea reflecta o posibilă încercare a 
acesteia de a reduce, pe cât de mult posibil, sancțiunile economice şi diplomatice impuse de UE. 
Este o abordare care ar permite Rusiei să argumenteze înregistrarea de progrese în 
implementarea Acordului Minsk II nu doar pentru ridicarea sancţiunilor, ci şi pentru 
determinarea Kievului de a face concesii politice. 

Atitudinea cooperantă a Moscovei în contextul noului acord de încetare a focului poate fi 
interpretată în lumina interesului acesteia pentru diminuarea sancţiunilor economice impuse de 
UE, dar şi în cea a rolului de putere majoră în plan regional. Totuşi, având în vedere evoluţia 
crizei şi a negocierilor pentru încetarea ostilităţilor, acordul de încetare a focului va determina, 
cel mai probabil, o scădere a nivelului violenţelor în estul Ucrainei, doar pe termen scurt. 


10 Măsurile restrictive adoptate de UE, ca răspuns la criza din Ucraina, URL: 


http://www .consilium.europa.eu/ro/policies/sanctions/ukraine-crisis, accesat la 3 octombrie 2016. 


Capitolul 2 
CONSOLIDAREA PUTERII ȘI AMBIȚIILE EXTERNE ALE TURCIEI 
Mihai ZODIAN 


Au continuat tendinţele de consolidare a regimului politic condus de Recep Tayyip 
Erdogan, inclusiv prin politici coercitive. În paralel cu evoluţii regionale conflictuale, Turcia a 
intervenit în nordul Siriei şi a insistat asupra recunoaşterii intereselor sale în nordul Irakului. Se 
poate considera că avem de-a face cu o strategie externă complementară celei din interior, dar nu 
lipsită de unele riscuri. 

Situaţia din Turcia este importantă pentru României datorită poziţiei geografice şi 
importanţei sale în cadrul Alianţei Nord-Atlantice. Ca urmare a interconectării, trebuie urmărite 
nu numai aspectele legate de regimul politic, ci şi strategiile şi acţiunile externe ale statului, 
inclusiv operaţiile militare şi relaţiile cu marile puteri. Putem avea, astfel, o imagine de ansamblu 
asupra caracteristicilor şi tendinţelor legate de un actor regional major. 

Mai întâi, trebuie subliniat că preşedintele Turciei se bucură, aparent, de o mare 
popularitate în rândul societăţii. Potrivit unui sondaj MetroPOLL citat de Onur Ant în 
Bloomberg!!. Recep Tayyip Erdogan este privit favorabil de aproximativ 67% dintre 
respondenţi, ceea ce, potrivit autorului, i-ar putea permite să organizeze un referendum pentru 
instituirea unei republici prezidenţiale!?. Chiar dacă cifrele trebuie privite cu precauţie, ţinând 
cont de situație, s-ar intensifica o anumită tendință de centralizare instituțională civilă, 
manifestată în ultimii ani în statul respectiv. 

Autorităţile de la Ankara au continuat măsurile îndreptate împotriva persoanelor suspectate 
de implicare în tentativa de lovitură de stat din 15 iulie 2016. Potrivit BBC, circa 100.000 de 
angajaţi guvernamentali, inclusiv din instituţiile de forţă, au fost trecuţi pe linie moartă!5. Câteva 
zeci de mii au fost reţinuţi sau arestaţi!?. 

Agenţia Reuters a subliniat că aproximativ 400 de reprezentanţi ai Turcia în diverse 


structurile ale NATO sau formule de cooperare cu Statele Unite au fost rechemaţi şi uneori, 


11 Onur Ant, “Erdoğan’s Approval Rating Soars in Turkey Following Coup Attempt”, Bloomberg, 11 august 2016, 
http://www.bloomberg.com/news/articles/2016-08-1 1/Erdogan-s-approval-rating-soars-in-turkey-following-coup- 
attempt (accesat octombrie 2016). 

12 Ibidem. 

15 “Turkey purges 13,000 police offices over failed coup”, BBC News, 4 octombrie 2016, 
http://www.bbc.com/news/world-europe-3755 1889 (accesat octombrie 2016). 

14 “Turkey to free 38,000 people from prisons”, AP/The Guardian, 17 august 2016, 
https://www.theguardian.com/world/2016/aug/1'7/turkey-free-prisoners-make-space-coup-plotters (accesat 
octombrie 2016). 


investigaţi, proces început în iulie, dar care aparent s-a accelerat în cursul lunii septembrie!. De 
asemenea, jandarmeria şi paza de coastă au fost scoase din cadrul armatei, reducând efectivele 
oficiale de la peste 500.000 de oameni, la puţin peste 300.000!6. 

Universităţi şi instituţii de învățământ au fost trecute sub lupa anchetatorilor, unele 
lovindu-se de dificultăţi de funcţionare, ceea ce a atras critici moderate din exterior”. De 
asemenea, au fost avute în vedere şi sectoarele justiției sau mass media locale!8. În continuare, 


preşedintele Recep Tayyip Erdogan şi apropiații săi îl suspectează pe Fethullah Gülen de 


plănuirea preluării puterii şi au continuat demersurile de extrădare a fostului partener!” 


In acest context, opinia publică internaţională a fost surprinsă odată cu decizia 


preşedintelui Turciei, Recep Tayyip Erdogan de a trimite forţe în nordul Siriei, unde s-au 


20 


confruntat cu militanţi ISIS şi kurzi, începând cu sfârşitul lunii august“. Alături de prezenţa din 


nordul Irakului, hotărârea respectivă demonstrează preocuparea autorităţilor de la Ankare pentru 
a exercita o măsură de control asupra unor fenomene de securitate regională ce se pot dovedi a fi 
periculoase pentru statul respectiv. Unii comentatorii au invocat inclusiv un compromis intern 
între decidenţii AKP şi cei militari în privinţa acestei politici. 

Alinierile regionale par destul de confuze, cu Turcia sprijinind grupările rebele ostile ISIS, 
nu şi miliția kurdă de stânga YPG, blamată pentru legăturile sale cu Partidul Muncitorilor din 
Kurdistan (PKK). În acelaşi timp, Ankara a realizat o apropiere faţă de Moscova, care susține 
guvernul de la Damasc, alături de Iran şi Hezbollah, adică o tabără rivală celei dintâi. Există însă 
posibilitatea ca intervenţia turcă să aibă obiective mai limitate decât cele legate de stabilirea unei 
ordini politice în Siria, anume să îşi menţină influenţa în nordul acestui stat şi să prevină 
proclamarea unui Kurdistan independent, cel puţin ca obiectiv general şi pe termen lung”. 


Intitulată Scutul Eufratului, operația militară a vizat cucerirea unor localităţi din nordul Siria, 


15 Robin Emmott, “Exclusive: Turkey purges NATO military envoys after failed coup”, Reuters, 12 octombrie 2016, 
http://w ww .reuters.com/article/us-turkey-nato-exclusive-idUSKCN 12C16Q (accesat octombrie 2016). 

16 :::, “Turkey military personnel number shrinks after structural change”, Hurryet Daily News, 20 octombrie 2016, 
http://ww .hurriyetdailynews.com/turkish-military-personnel-number-shrinks-after-structural-change- 

„aspx YPagelD=238&NID=104629&NewsCatlD=341 (accesat octombrie 2016). 

17 *: "Turkish schools reopen after purge of teachers suspected of coup links”, AFP/The Guardian, 19 septembrie 
2016, https://www.theguardian.com/world/2016/sep/19/turkish-teaching-unions-warn-of-classroom-chaos-after- 
post-coup-purge (accesat octombrie 2016). 

I8 Irfan Aktan “The Death of Critical Journalism in Turkey”, Al-Monitor, http://www.al- 
monitor.com/pulse/originals/2016/10/turkey-death-of-critical-journalism.html (accesat octombrie 2016). 

19 Metin Gurcan, “How post-coup purges depleted Turkey's military”, Al-Monitor, 16 septembrie 2016, 
http://www.al-monitor.com/pulse/originals/2016/09/turkey-military-needs-two-year-fill-ranks-emptied-by- 
purge.html (accesat octombrie 2016). 

20 Stephen Starr, “Turkey goes to war in Syria by flying under the radar”, The Irish Times, 12 octombrie 2016, 
http://www.irishtimes.com/news/world/middle-east/turkey-goes-to-war-in-syria-by-flying-under-the-radar- 
1.2827410 (accesat octombrie 2016). 

1 BBC Monitoring, “Turkey vs. Syria's Kurds vs. Islamic State”, BBC News, 23 august 2016, 
http://www.bbc.com/news/world-middle-east-33690060 (accesat octombrie 2016). 

?2 Selcan Hacaoglu, “Turkey risks Kurdish war on two fronts as Army Advances in Syria”, Bloomberg, 29 
septembrie 2016, http://www.bloomberg.com/news/articles/2016-09-28/turkey-risks-kurdish-war-on-two-fronts-as- 
army-advances-in-syria (accesat octombrie 2016). 


lângă frontiera cu Turcia, precum Jarablus şi executarea de lovituri aeriene împotriva 
infrastructurii grupărilor ISIS dar şi YPG/PYD”. Teoretic, aliaţi cu coaliția Forţele Democrate 
Siriene, militarii turci au avut confruntări cu milițiile kurde respective, parte a formaţiunii, 
considerate drept parte de PKK, potrivit BBC”. De asemenea, o serie de observatori 
internaţionali au fost surprinşi de rapiditatea lansării campaniei, la scurt timp după tentativa de 
lovitură de stat din 15 iulie”. 

Din motive similare, Turcia expediase şi un număr redus de trupe în nordul Irakului, care, 
printre altele, au instruit forţele miliției kurde partenere din regiune, condusă de liderul 
tradiţional Massoud Barzani’. Ankara şi-a propus să joace un rol în planificata operaţie de 
recucerire a oraşului Mosul, cea mai importantă localitate deţinută de militanţii ISIS şi s-a 
implicat într-o serie de negocieri în acest sens, cu reprezentanţii coaliţiei internaţionale care 
combate gruparea, îndeosebi cu principalul său membru, Statelor Unite, potrivit publicaţiei 
online Al-Monitor””. Cu toate acestea, solicitările sale s-au lovit de opoziţia decidenţilor de la 
Bagdad, suspicioşi, ca şi cei de la Damasc, faţă de prezenţa forţelor respective. 

Politica urmărită de Recep Tayyip Erdogan se integrează unui tipar clasic din perspectiva 
obiectivelor, de consolidare a controlului propriului teritoriu şi de creştere a prestigiului 
autorităţile, dar acţiunile militare pot complica relaţiile cu vecinii sau cu marile puteri implicate 
în regiunea Orientului Mijlociu, precum Statele Unite?%8. Asediul Alepului şi evenimentele din 

Organizaţia Naţiunilor Unite (ONU) se confruntă nu numai cu fenomenele regionale, ci şi cu 
implicaţiile sistemice ale acestora. În paralel, se desfăşoară o serie de operaţii împotriva 

